Ennätystehdas

Ennätystehdas oli Eppu Salmisen juontama viihdeohjelma, jota esitettiin MTV3-kanavalla vuosina 2006-2013. Ohjelmassa eri ihmiset yrittivät tehdä tai rikkoa erilaisia ennätyksiä. Ohjelman ensimmäinen jakso esitettiin 1. lokakuuta 2006. Ennätyksiä tehtailtiin pääasiassa nyt puretussa Helsingin Energian Hanasaaren A-voimalaitoksen sisätiloissa. Myöhemmin Ennätystehdasta kuvattiin Angel Filmsin studiolla. Kolme ensimmäistä kautta juonsi Eppu Salminen ja neljännen kauden Aleksi Litovaara. Viidennellä kaudella juontajaksi palasi Eppu Salminen.
Kuudennella, keväällä 2012 alkaneella kaudella Salmisen ohella juontajana toimi Antero Mertaranta. Kauden viimeisessä jaksossa eniten ääniä saanut kilpailija, Nino Kinnunen, palkittiin Vuokatin Aatelin luksuslomalla ja matkalahjakortilla.
Sarjan kahdeksas ja viimeinen kausi alkoi MTV3-kanavalla 31. joulukuuta 2012 ja päättyi 13. tammikuuta 2013. Kauden katsojaäänestyksen voittajaksi julistettiin maailman pienimmän moottorisahalla veistetyn karhun tekijä Juha Käkelä.
Ohjelma jatkui vuonna 2019 FOX-kanavalla juontajanaan fitness-malli Janni Hussi.
Juontajat.
Eppu Salminen juonsi Ennätystehdasta syksystä 2006 kevääseen 2009 asti, jolloin lopetti väliaikaisesti. Aleksi Litovaara juonsi syksyn 2009. Eppu Salminen palasi alkuvuodesta 2010 juontamaan Ennätystehdasta ja pysyikin juontajana aina vuoteen 2013. Vuonna 2012 Salmisen kanssa Ennätystehdasta tuli juontamaan Antero Mertaranta, joka pysyi mukana vuoteen 2013 asti.
Eppu Salminen tehtaili ennätyksiä myös itse muun muassa 30 metrin juoksussa, itse paistetun Pekingin ankan syönnissä, valvomisessa ja aamiaisen syönnissä kovassa tuulessa. Myös Antero Mertaranta tehtaili muutamia ennätyksiä. Aleksi Litovaara ei tehnyt omia ennätyksiä.
Kuvauspaikat.
Vuosina 2006-2007 Ennätystehdasta kuvattiin Hanasaaren A-voimalaitoksen sisätiloissa. Muutamia ennätyksiä lukuun ottamatta kaikki ennätykset kuvattiin Hanasaaren lähiympäristössä.
Vuosina 2008-2011 Ennätystehdasta kuvattiin Hanasaaren B-voimalaitoksen sisätiloissa.
Vuosina 2012-2013 Ennätystehdasta kuvattiin Angel Filmsin studioilla.
Erikoiskuvauspaikkoja.
Erikoiskuvauspaikkoja olivat muun muassa Hämeenlinnan hyppyrimäki (Jussi Seljas, mäkihyppy mopolla), Savon suunta (Markku Levänen, Kickbike), Tampereen jäähalli (Jussi Seljas, takaperinvoltti mopolla, Seljas tulessa) ja Vuokatin Aateli (Eppu Salminen, valvominen)
Jaksot.
1. tuotantokausi (2006).
Juontaja: Eppu Salminen
2. tuotantokausi (2007).
Juontaja: Eppu Salminen
Ennätystehtaan muita ennätyksiä (2006-2013).
Juontajat: Eppu Salminen, Aleksi Litovaara, Antero Mertaranta
Kuudes tuotantokausi (2012).
Juontajat: Eppu Salminen, Antero Mertaranta
Jakso 11 – 16. kesäkuuta.
Jaksossa seurattiin Eppu Salmisen etenemistä voittajan luo. Jaksossa otettiin välillä häneen yhteyttä. Jaksossa seurailtiin sarjasta irrallisia ennätyksiä. Voiton vei Nino Kinnunen Jämsästä.
Sarjasta irralliset ennätykset.
Yhdeksän eniten ääniä saanutta kilpailijaa
Olli Hokkasen ennätysyritys.
Mikkeliläisen Olli Hokkasen esiintymisestä ohjelman ensimmäisellä kaudella muotoutui mediailmiö. 19. marraskuuta 2006 televisioidussa lähetyksessä Hokkanen yritti juoda 1,5 litraa Coca-Colaa, joka oli jaettu seitsemään lasiin. Mitään aikarajaa suorituksella ei ollut, koska aiempaa Suomen ennätystä suorituksesta ei ollut. Hokkanen keskeytti yrityksensä juotuaan kolme lasillista ja ilmoitti keskeyttämisen syyksi sen, että "ei pysty. On niin hapokasta, ettei pysty." Hokkasen kommentista tuli lentävä lause. Ilmiö synnytti myös kolanjuonnin SM-kiertueen, jonka juontajana Olli Hokkanen oli.
Vuorosanat Juontajan ja Hokkasen välillä
 Hokkanen: Ei jaksa enempää, ei pysty.
 Juontaja: Ei pysty?
 Hokkanen: Ei pysty, on niin hapokasta, että ei pysty.
 Juontaja: Nyt kävi näin?
 Hokkanen: Nyt kävi näin, ei pysty juomaan.
 Juontaja: No tällä kertaa, Olli Hokkanen, ei tullut ennätystä. Kolme lasia tyhjeni. Mikä meni vikaan?
 Hokkanen: Juoma oli yllättävän happopitoista, että ei yksinkertaisesti pysty nielemään.
 Juontaja: Mut tuliks sinulle yllätyksenä, että kokis "on" happopitoista?
 Hokkanen: Ei vaan, kyllä tietysti tämä happopitoisuus tuli yllätyksenä, että kotona se ei näin hapokasta ole.
 Juontaja: Mutta täällä tehtaalla se sitten oli. Sä olet aikaisemmin kuitenkin pystynyt tekemään tämän?
 Hokkanen: Kyllä olen pystynyt, jos niin pullo on ollut pidempään auki ja on ollut lämpimämpää, niin kuin kotona se seisoo pöydällä, niin kyllä olen.
 Juontaja: Mut tällä kertaa kävi nyt näin.